Oskar Lindberg (musiker)

Oskar Fredrik Lindberg (født 23. februar 1887 i Gagnef, Dalarna, død 10. april 1955) i Stockholm, var en svensk komponist, kirkemusiker,  musikkpedagog og professor.

Lindberg var organist i sin hjembygd fra 14-årsalderen og studerte ved Kungliga Musikhögskolan i Stockholm fra han fylte 16. Han var fra 1906 organist i Trefoldighetskirken i Stockholm og fra 1914 i Englebretskirken til sin død. 

Oskar Lindberg var musikklærer fra 1910. Han underviste fra 1919 i harmonilære ved musikkhøgskolen, hvor han i 1936 ble professor. I 1922 ble han dirigent ved Stockholms Akademiska Orkester. Videre var han fra 1939 medlem av koralbokkomiteen og fra 1941 den liturgisk-musikalske komite.

Lindberg komponerte mer enn fire hundre verker, blant annet operaen Fredløs etter Selma Lagerlöf, en symfoni (1913–1916), tre tonedikt, tre overtyrer, tre suiter, en klaverkvartett, en orgelsonate, ett rekviem og en kantate.

Referanser

Eksterne lenker 
 
 

Svenske komponister
Svenske professorer
Personer fra Gagnefs kommun